Bluetick Coonhound

Bluetick Coonhound on koeratõug, mis on aretatud Ameerika Ühendriikides Louisiana osariigis 19. sajandi alguses. Bluetick Coonhound on tuntud sõbralikkuse, külma nina ja sügava haugatuse poolest. Kõige sagedamini kasutatakse neid jahikoertena, kuid peetakse ka lemmikloomana. Bluetick Coonhoundi üldine kehaehitus on lihaseline ja kiire. Karvkate on lühike, liibuv ja sile, värvuselt valge-mustade ja "siniste" täppidega ja kollase laiguga. Kehal eelistatakse rohkem sinist kui musta. Peas ja kõrvades peaks domineerima must värv. Bluetick Coonhoundid võivad tulla nii täppidega kui ka ilma. See tähendab, et neil on pruunid täpid silmade kohal, mõlemal pool koonu, rinnal ja kõikidel jalgadel. Täppideta koosneb nende värv ainult mustast ja valgest karvkattest. Bluetick Coonhoundide turjakőrgus on 53-69 cm ja isased kaaluvad umbes 25–36 kg. Jalad peaksid olema kassilaadsed, ümarad, hästi kumerdunud varvastega. Nende käpad on suuremad kui peaaegu kõigil teistel koeratõugudel. Tagumised jalad peaksid olema mõõdukalt painutatud kannaliigesest. Kõik jalad peavad eest- või tagantvaates olema koera kehast maapinna suhtes sirged. Gascon blue on suurem kui tavaline Bluetock Coonhound, isased on vähemalt 68 cm ja maksimaalselt 76 cm vastavalt American Blue Gascon Hound Associationi tõustandardile. Bluetick Coonhoundid on aretatud jahikoerteks. Nad on sportlikud, vastupidavad ja vajavad täiskohaga tööd või tegevust, näiteks jahil käimist ja kuulekust, et õnnelikuks jääda. Neid võib olla keeruline treenida ja neid tuleks kasside või muude väikeloomade läheduses jälgida. Bluetick Coonhound on väga intelligentne koeratõug, kellel on hämmastav anne probleemide lahendamiseks. Louisianast pärit Bluetick Coonhound on aretatud Edela-Prantsusmaalt pärit Grand Bleu de Gascogne'i hagijast, inglise rebasehagijast, cur-koerast, ameerika rebasehagijast ning Black ja tan Virginia rebasehagijast. Algselt registreeriti Bluetick Coonhoundi tõug United Kennel Clubis inglise rebasehagija ja Coonhoundi all, kuid 1946. aastal tunnustas klubi neid eraldi tõuna. Bluetick Coonhoundi on tunnustatud ka Austraalia National Kennel Council ja Uus-Meremaa Kennel Club poolt. 2009. aasta aprillis võttis tõu vastu Ameerika Kennelklubi ja 2009. aasta detsembris said nad AKC coonhoundi üritustel võistlemise õiguse. American Blue Gascon Hound on Bluetick Coonhoundi tõu alamrühm. Nad on suuremad, raskemad ja "hagijasemad" kui tavalised Bluetick Coonhoundid. Ameerika Blue Gascon hagijaid nimetatakse sageli "vanamoodsateks" Bluetick Coonhoundideks. See on tingitud nende välimusest ja "külmemast" ninast või aeglasemast jälitamisstiilist võrreldes teiste kaasaegsete coonhound koeratõugudega. Smokey – USA Tennessee ülikooli maskott Tet – 1980. aastate populaarse USA telesarja "Airwolf" peategelase Stringfellow Hawke'i kaaslane Old Blue – koer 1960. aasta filmis "Wild River" Huckleberry hagijas – USA animasarja "The Huckleberry Hound Show" tegelane Fred Gipsoni romaani "Savage Sam" tegelane Gideon – Lilliani koer Emmylou Harrise kirjutatud laulus "Red Dirt Girl" "Bluetick Coonhound Dog Breed Information". Gagne, Tammy (1. august 2016). Foxhounds, Coonhounds, and Other Hound Dogs. Capstone. ISBN 9781515703020. Vaadatud 11. detsembril 2017 – cit. via Google Books. "Official Standard for the Bluetick Coonhound" (PDF). American Kennel Club. November 2007. "American Blue Gascon Hound Association". www.abgha.org. Originaali arhiivikoopia seisuga 12. juuli 2018. Vaadatud 11. detsembril 2017. "Registration Info - AKC Coonhounds". Akccoonhounds.org. Vaadatud 11. detsembril 2017.